Mine oplevelser er fra Slagelse afd.

De meget gode til at give rabatter (uden grund) og personalet er generelt megeet flinke og imødekomne.

Tilbage i 2007 købte vi hvidevarer (køleskab, opvaskemaskine, vaskemaskine og tørretumbler) til en samlet pris af 16.000,- og dette var baseret på, at alle varer var nedsat i forvejen, f.eks. opvaskemaskinen var en BOSCH nedsat med godt 52%, køleskabet med ca. 40% osv.

Til trods for dette kommenterede ekspedienten da han oprettede ordren: "Ja jeg kan desværre ikke give jer ret mere end 1.000,- rabat da alle varerne jo er stærkt nedsat i forvejen".

Vi forventede ingen yderligere rabat netop fordi varerne jo var nedsat, men klart sagde vi da ikke nej tak til yderligere rabat, men forklarede dog, at vi var super taknemmelige for at få lidt rabat alligevel.


Til gengæld har jeg haft to ens oplevelser hvor en vare blev solgt til en højere pris i butikken end den stod til på hjemmesiden.

Første gang var da vi ville købe en kaffemaskine og fik udstilingsmodellen fordi varen i øvrigt var udsolgt.

Vi fik så et afslag i prisen fra 499,- til 399,- og dette var vi fint tilfredse med, dvs. indtil jeg senere samme dag kiggede på deres hjemmeside og så, at præcis den kaffemaskine vi havde fået var averteret til 359,-

Dagen efter stillede vi deroppe igen og forklarede vi mente der måtte være noget galt når vejl. uds., pris var 40,- lavere end den pris vi havde givet inkl. kompensation i form af 100,- afslag i prisen fordi der som sagt, var tale om en udstillingsmodel.

Det tog kun få minutter for ekspedienten at slå den op og se at vi rent faktisk var blevet snydt og han tilbød at vi kunne få refunderet 40,- ned til de 359,- som maskinen stod til på deres hjemmeside.

Her undrede jeg mig stort over hvordan han kunne overse den vigtige detalje om, at vi havde fået et afslag i prisen fordi der var tale om en udstillet vare og foruden bøvlet med, at rakke frem og tilbage til butikken, så skulle jeg nu også betale fuld pris for varen.

Jeg forklarede ekspedienten at det så jeg ingen rimelighed i og skulle jeg betale den fulde pris ville jeg også have en helt ny vare og ikke en udstillingsmodel eller han kunne give mig det afslag i prisen jeg i første omgang var blevet lovet ift. vejl. uds. og dermed sælge mig maskinen for 259,-

Svaret lød "Det kan jeg ikke"...... det ved man jo godt ikke passer, enhver butik er i sin frie ret til, at sælge en vare til hvad pris de vil, så det handler ikke om at kunne, men udelukkende om at ville.... mindre detalje...

Jeg måtte jo så bede om at få en ny maskine og så gik der godt 10 minutter hvor han rendte frem og tilbage for at konstatere, at de ikke havde dem på lager og leveringstiden ville være 3-5 dage.

Det betød med andre ord, at jeg skulle påregne en 3. køretur til butikken for at få afsluttet købet af en kaffemaskine til 359,-

Så jeg bad om at få mine penge retur og sagde jeg hellere ville se hvad jeg kunne få hos de andre buikker som lå næsten lige ved siden af.

Efter godt endnu 10 minutter lykkedes det at få mine 399,- retur og vi fik så købt en bedre maskine af mærket Philips i en anden butik og da vi der fortalte om vores oplevelse med ElGiganten mente ekspedienten, at vi fortjente en ordenlig oplevelse hos dem i stedet og gav os et afslag på 200,- i prisen ift. den averterede vejl. uds. pris.


For nylig oplevede jeg præcis samme rumle med ElGiganten, denne gang med et spil til Xbox som jeg forud havde set på deres hjemmeside til 368,-

Vi kører derud og finder hurtigt spillet på hylden, dog med en prismærkning på 469,-

Jeg tog min tlf op for at chke deres hjemmeside da jeg jo kunne huske forkert eller måske have taget fejl af produkterne og i det samme kom en ung ekspedient hen og spurgte om han kunne hjælpe.

Så jeg spurgte om han kunne bekræfte prisen på spillet og da han chkede deres hjemmeside sagde han, at det naturligvis var en fejl at spillene stod til den højere pris i butikken og han lavede straks salget klar i deres system med bemærkning om, at jeg skulle have varen til den pris der fremgik af hjemmesiden.

Ekspedienten var i øvrigt uhyre flink, hjælpsom og forstående, hvilket gjorde at vi havde en dejlig afslappet og behagelig oplevelse omkring det hele.

Konklusionen er, at fejlene i begge tilfælde blev rettet, men det er dog fejl som slet ikke må kunne opstå og jeg tænker på de stakler som ender med at betale overpris for en vare fordi, butikken er for dårlig til at opdatere deres prisskilte.

Tillige vil der jo være mennesker som ikke bare kan gå ud og starte bilen og køre til butikken og disse ender måske i en situation, hvor det økonomisk set er ét fedt, da transportudgiften til butikken vil blive tilsvarende eller mere, end det de får refunderet.

Yderligere er der også de kunder som slet ikke ser hjemmesiden eller ihvertfald ikke går ind og chker prisen for at se, om de nu også får varen til den rigtige pris.

Jeg mener ikke man kan pålægge kunden ansvaret for, at sikre butikken har de korrekte prisangivelser på deres varer, denne opgave må udelukkende hvile på butikken og betragtes som en del af den basale kundeservice man er forpligtet til at yde, når man har en butik.

De 2 stjerner er primært pga. oplevelsen med ekspedienterne, som typisk har været tilfredsstillende eller bedre.